গ্রিভিল স্টিভেন্স
গ্রিভিল টমাস স্কট স্টিভেন্স (ইংরেজি: Greville Stevens; জন্ম: ৭ জানুয়ারি, ১৯০১ - মৃত্যু: ১৯ সেপ্টেম্বর, ১৯৭০) লন্ডনে জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে মিডলসেক্স ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক বোলিংয়ে দক্ষতা প্রদর্শন করেছেন গ্রিভিল স্টিভেন্স।